हिन्दू धर्म में तिलक लगाने के अलग-अलग प्रकार है, हर प्रकार के संत, सम्प्रदाय तथा पंथ अपनी प्रथा अनुसार तिलक लगाते है. सनातन धर्म में शैव, शाक्त, वैष्णव और अन्य मतों के अलग-अलग तिलक होते हैं.शैव मत के लोग अपने ललाट पर चन्दन से त्रिपुंड का तिलक करते है वही शाक्त परम्परा के अनुसार सिंदूर का तिलक लगाया जाता है. वैष्णव परम्परा में मुख्यतः चौसठ प्रकार के तिलक का प्रयोग किया जाता है जिनमे प्रमुख है लालश्री तिलक है, इसमें मनुष्य के ललाट पर आस-पास चन्दन लगाया जाता है तथा उसके मध्य में हल्दी से एक सीधी रेखा खीच दी जाती है. विष्णु स्वामी तिलक माथे पर दो रेखाओ को खींचकर बनाया जाता है व संकरा होते हुए भोहों तक आता है. विष्णु तिलक के मध्य यदि कुंकुम से सीधी रेखा खीच दे तो वह रामानंद तिलक कह लाता है.श्याम श्री तिलक कृष्ण के उपासको दवारा व भस्म का तिलक भगवान शिव के उपासको द्वारा लगाया जाता है. इसी तरह गाणपत्य, तांत्रिक, कापालिक आदि विभिन प्रकार के तिलक हिन्दू सनातन धर्म में प्रचलित है.